**Dansk Curling Forbund**

**Administrative bestemmelser for udvalg**

|  |  |
| --- | --- |
| Udvalg | Turneringsudvalget |
| Ansvarsområde | At tilrettelægge og påse gennemførelsen af nationale turneringer under Dansk Curling Forbund, dvs. danmarksmesterskaber i forbundets forskellige discipliner. |
| Formand | Henrik Holtermann, [holtermann@curling.dk](mailto:holtermann@curling.dk) |
| Udvalgsmedlemmer og kontaktinformationer | Charlotte Jurlander, [charlotte.jurlander@gmail.com](mailto:charlotte.jurlander@gmail.com), 41885124  Mikkel Juul Larsen, [mikkel.jl@gmail.com](mailto:mikkel.jl@gmail.com), 51152244 |
| Beskrivelse af arbejdsopgaver | * Udarbejdelse af en kalender over forbundets sportslige aktiviteter i den kommende sæson i samarbejde med eliteudvalget. * Placering af de nationale turneringer hensigtsmæssigt i ovennævnte aktivitetskalender. * Arrangering af spillesteder for hver af de nationale turneringer i henhold til aktivitetskalenderen. * Udarbejdelse og udsendelse af indbydelse til sæsonens nationale turneringer, hvoraf regler og procedurer samt afviklingsdatoer, spillesteder, gebyrer, tilmeldingsfrister og øvrige vilkår for de enkelte turneringer fremgår. * Modtagelse og registrering af tilmeldinger indsendt i henhold til ovennævnte sæsonindbydelse og kvittering for modtagelse. * Modtagelse af turneringsgebyrer knyttet til tilmeldingerne og validering heraf samt eventuel returnering. * Udarbejdelse af program for hver af de nationale turneringer ud fra de modtagne gyldige tilmeldinger og udsendelse af det relevante program til de deltagende hold, den arrangerende klub og forbundets kommunikationskonsulent. Dette omfatter også eventuelle revisioner foranlediget af ændringer eller rettelser. * Ydelse af assistance med påsætning af dommer, hvis en arrangerende klub ikke selv kan skaffe en. * Anskaffelse af medaljer og distribution til de arrangerende klubber samt sikring af, at medaljer og pokaler er ankommet og vil blive overrakt i de arrangerende klubber. * Repræsentation ved de nationale turneringer i muligt omfang. * Registrering og arkivering af resultater. * Gravering af forbundets vandrepokaler med hvert års vindere. |
| Beslutningsområder og beføjelser | * Turneringsudvalget har beføjelser til at fastlægge procedurer og vilkår for tilmelding til de turneringer, der sorterer under udvalget. Udvalget afgør, om tilmeldinger er gyldige i henhold hertil. * Udvalget kan tilrettelægge og ændre programmet for en turnering, som det finder det hensigtsmæssigt på baggrund af antallet af gyldige/aktuelle tilmeldinger og væsentlige forhold i øvrigt. * Udvalgets tilstedeværende repræsentant ved en turnering er ansvarlig for afvikling heraf. Ansvaret påhviler turneringens dommer, hvis ingen fra udvalget er til stede. * Udvalget træffer afgørelse i tvivlsspørgsmål, der måtte opstå før, under og efter en turnerings afvikling, og som ligger uden for dommerens almindelige beslutningskompetence. * Udvalget kan beslutte at dispensere fra vilkår fastlagt for en turnering, hvis væsentlige forhold taler herfor. * Udvalget kan ved starten af en ny sæson forelægge forslag til justeringer af de supplerende danske regler for bestyrelsen til godkendelse. Først efter vedtagelse af bestyrelsen er regelændringer gyldige. |